Soluție extremă pentru repararea șoselelor pline de gropi: Oamenii au scris pe asfalt ”M_IE PSD” în speranța acoperirii craterelor

Mesajul ”M_IE PSD” a fost scris pe asfalt pe Șoseaua Pipera din București, plină de gropi, în speranța că autoritățile vor interveni pentru acoperirea acestora.

Fotografia a fost trimisă de un cititor G4Media.ro, care a explicat că gropile respective au fost plombate de vreo șase ori anul trecut și de două ori anul acesta, dar lucrările au fost făcute de mântuială.

Într-o fotografie postată în luna martie pe pagina de Facebook Asociația România fără Gropi este surprinsă o mașină care a căzut cu o roată într-una din gropile de pe Șoseaua Pipera. În acceași zi groapa a fost cârpită, fiind acoperită cu o placă metalică.

Joi, Sindicatul Gărzii de Coastă din Constanța a postat pe pagina de Facebook un text ironic care semnalează o problemă reală: prezența a zeci de maidanezi în curtea instituției. Exasperați de incapacitatea sistemului de a rezolva problema, sindicaliștii propun o soluție extremă: să scrie pe câini celebrul mesaj anti-PSD, convinși că ministrul Carmen Dan va da rapid ordin să fie ridicate animalele ?